कोरोना अपडेट: देश में 24 घंटों में 1,543 नये मामले और 62 लोगों की मौत
स्वास्थ्य मंत्रालय द्वारा जारी आकड़ों के मुताबिक पिछले 24 घंटों में (27 अप्रैल सुबह 8 बजे से लेकर आज, 28 अप्रैल सुबह 8 बजे तक) कोरोना संक्रमण के 1,543 नये मामले सामने आये और 62 लोगों की मौत हुई है। साथ ही राहत देने वाली बात यह सामने आ रही है कि कोरोना से ठीक होने वाले मरीजों की संख्या में बढ़ोतरी हो रही है। बीते 24 घंटो में 684 मरीज़ों को इस बीमारी से ठीक भी किया जा चुका है।
देश में अब तक कोरोना से संक्रमित लोगों की संख्या 29,435 हो गयी है, जिसके तक़रीबन 23 फ़ीसदी यानी 6,869 मरीज़ों को ठीक भी किया जा चुका है और 934 मरीज़ों की इस बीमारी के चलते मौत भी हो चुकी है। देश में अभी भी 73 फ़ीसदी यानी 21,632 सक्रिय मामले मौजूद हैं।
भारतीय आयुर्विज्ञान अनुसंधान परिषद (ICMR) द्वारा आज, 28 अप्रैल सुबह 9 बजे जारी आकड़ों के अनुसार अभी तक कुल 7,16,733 सैंपल की जांच की गयी है, जिनमें से 50,914 सैंपल की जांच बीते 24 घंटों में हुई है |
राज्य वार कोरोना के नये मामले
देश भर में कोरोना संक्रमण के सबसे अधिक मामले तीन राज्यों से सामने आये हैं। जिनमें महाराष्ट्र से 522 मामले आये और 27 लोगों की मौत हुई, गुजरात से 247 मामले और 11 लोगों की मौत हुई और दिल्ली से 190 मामले आये हैं।
साथ ही उत्तर प्रदेश से 87 मामले आये और दो लोगों की मौत हुई, आंध्र प्रदेश से 86 मामले आये, राजस्थान से 77 मामले आये और 13 लोगों की मौत हुई, मध्य प्रदेश से 72 मामले और 7 लोगों की मौत हुई, बिहार से 71 मामले आये, तमिलनाडु से 52 मामले आये, पश्चिम बंगाल से 48 मामले आये, जम्मू कश्मीर और केरल से 23-23 मामले आये और जम्मू कश्मीर में एक की मौत भी हुई, ओडिशा से 15 मामले आये, चंडीगढ़ से 10 मामले आये, कर्नाटक से 9 मामले आये और एक की मौत हुई, हरियाणा से 7 मामले आये, तेलंगाना से 2 मामले आये और एक-एक नया मामला उत्तराखंड और पुडुचेरी से सामने आया है |
साथ ही देश के 13 राज्यों से बीते दिन कोई नया मामला सामने नहीं आया है जिनमें पंजाब, झारखंड, हिमाचल प्रदेश, छत्तीसगढ़, अंडमान और निकोबार द्वीप समूह, असम, लद्दाख, मेघालय, गोवा, मणिपुर, त्रिपुरा, अरुणाचल प्रदेश और मिज़ोरम शामिल हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva